OpenLLM-France/wikimedia huggingface dataset:
# Forestville (Califòrnia)

Forestville és una població dels Estats Units a l'estat de Califòrnia. Segons el cens del 2000 tenia 2.370 habitants.

## Demografia

Segons el cens del 2000, Forestville tenia 2.370 habitants, 941 habitatges, i 592 famílies. La densitat de població era de 223,2 habitants/km².
Dels 941 habitatges en un 31,9% hi vivien nens de menys de 18 anys, en un 48,4% hi vivien parelles casades, en un 11,7% dones solteres, i en un 37% no eren unitats familiars. En el 26,4% dels habitatges hi vivien persones soles el 6,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 3,05.
Per edats la població es repartia de la següent manera: un 24,7% tenia menys de 18 anys, un 5,5% entre 18 i 24, un 23,9% entre 25 i 44, un 34,8% de 45 a 60 i un 11,1% 65 anys o més.
L'edat mediana era de 43 anys. Per cada 100 dones de 18 o més anys hi havia 88,9 homes.
La renda mediana per habitatge era de 50.898 $ i la renda mediana per família de 60.417 $. Els homes tenien una renda mediana de 45.170 $ mentre que les dones 42.652 $. La renda per capita de la població era de 31.301 $. Entorn del 5,1% de les famílies i el 7,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Forestville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Forestville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Francisco Rubio Llorente

Francisco Rubio Llorente (Berlanga, província de Badajoz, 25 de febrer de 1930 - Madrid, 23 de gener del 2016) fou un jurista espanyol. Va ser Magistrat del Tribunal Constitucional (1980-1992) organisme del que en fou Vicepresident (1989-1992). Va ser President del Consell d'Estat entre 2004 i 2012.
Va cursar estudis de dret en la Universitat de Valladolid, Doctor per la Universitat de Colònia (Alemanya) i de l'Institut d'Estudis Polítics de París. Fou estat professor de la Universitat Central de Veneçuela, lletrat i secretari general de les Corts Generals, on va treballar com a assessor de la ponència constitucional que va elaborar el text aprovat el 1978, i catedràtic de dret constitucional a les universitats de Valladolid i Complutense de Madrid.
Fou investit doctor honoris causa per les universitats d'Oviedo i Valladolid. Traductor de Karl Marx i Max Weber a l'espanyol.
En el Fòrum Europa de 2005 es va referir a les comunitats autònomes de Catalunya, País Valencià i les Illes Balears com a comunitat nacional catalana, com a comunitat cultural i no pas política, cosa que provocà les protestes de Francisco Camps. Malgrat això, després va rectificar i afirmà considerar "inadequat" nomenar "comunitat nacional" les autonomies. Tot i que rebutjava les expressions dret a decidir i a l'estat propi, i es va mostrar contrari a unes possibles eleccions plesbicitàries, es va mostrar partidari d'una consulta a Catalunya per tal d'evitar "efectes impredecibles" i d'una reforma asimètrica de la Constitució espanyola de 1978.

## Referències

* ↑ Agències no determinades per l'editor «Fallece Francisco Rubio Llorente, expresidente del Consejo de Estado». El País, 23-01-2016 [Consulta: 23 gener 2016].
* ↑ 'Comunitat Catalànica', El País, 11 de març de 2005
* ↑ Rubio Llorente rectifica y considera inadecuado llamar "comunidad nacional" a las autonomías, El País, 11 de març de 2005
* ↑ Rubio Llorente descalifica las elecciones plebiscitarias de Mas, El País, 3 d'octubre de 2013
* ↑ Rubio Llorente defiende una consulta en Catalunya para evitar "efectos impredecibles", El Periódico, 3 d'octubre de 2013
* ↑ Rubio Llorente urge a la reforma constitucional “asimétrica”, El País, 18 de febrer de 2015

## Enllaços externs

* Presidents del Consell d'Estat Arxivat 2016-03-03 a Wayback Machine.
* Notícies sobre Francisco Rubio Llorente a El País
* Articles de Francisco Rubio Llorente a El País
# Frontera entre el Sudan i la República Centreafricana

La frontera entre el Sudan i la República Centreafricana és una línia terrestre amb una extensió de 483 km en sentit NO-SE, que separa l'est de la República Centreafricana del Sudan. El traçat s'inicia al nord amb el trifini entre ambdós països i el Txad, i avança fins al nou trifini entre ambdós països i Sudan del Sud. Separa, de nord a sud, l'estat sudanès de Janob Darfur de la prefectura administrativa centreafricana de Vakaga.

## Història

La República Centreafricana constituïa l'antic territori francès d'Ubangui-Chari (1905), que en 1910 fou ajuntat amb el Gabon i el Congo Francès, per formar la colònia d'Àfrica Equatorial Francesa. En 1960 va assolir la independència. Per la seva banda, el Sudan fou força disputat entre el regne d'Egipte i l'Imperi Britànic en el segle xix, de manera que durant la primera meitat del segle XX fou un domini compartit per ambdós països (Sudan Angloegipci) fins a la seva independència en 1958.
Quan en 2011 es produeix la secessió de Sudan del Sud se va reduir la frontera amb Sudan dels 1.165 kilòmetres inicials als 483 actuals. Es tracta d'una zona de conflicte, sobre tot a la part del trifini amb el Txad i amb els rebels sudanesos del Darfur.

## Referències

* ↑ Sudan, Chad, and the Central African Republic, Council of Foreign Relations, 26 de desembre de 2006
* ↑ Central African Republic and Sudan discuss formation of joint border patrols Arxivat 2021-06-05 a Wayback Machine., Sudan Tribune, 28 de febrer de 2012
* ↑ SITUATION IN CHAD/CENTRAL AFRICAN REPUBLIC/SUDAN BORDER AREA STILL FRAUGHT, SECRETARY-GENERAL WARNS IN MESSAGE TO SUBREGIONAL SECURITY MEETING, un.org, 26 de setembre de 2006
# Gai Sexti Calví (orador)

Gai Sexti Calví (llatí: Gaius Sextius Calvinus) va ser un orador romà conegut per Ciceró, qui el qualifica d'elegant i diu que tenia molt mala salut, i que només podia pledejar davant dels tribunals si es trobava bé. Formava part de la gens Sèxtia, una família romana d'origen plebeu.
Era amic del també orador Gai Juli Cèsar Estrabó Vopisc, que era guerxo d'un ull. Un Gai Sexti va ser pretor l'any 99 aC i després va governar Macedònia, però no se sap si era el mateix personatge.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 585.
# Gens Mecília

* No s'ha de confondre amb Gens Metília.
La gens Mecília (en llatí Maecilia gens) va ser una gens romana d'origen plebeu.
Només dos membres d'aquesta gens es mencionen durant la república. Sota August apareix un Marc Mecili Tul·le amb el càrrec de triumvir a diverses monedes. El personatge més destacat va ser Marc Mecili Avit, emperador l'any 456.

## Referències

* ↑ [https://quod.lib.umich.edu/m/moa/acl3129.0002.001/905?rgn=full+text;view=image;q1=MaeciusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 895. ]
# Francesc Almarche i Vázquez

Francesc Almarche i Vázquez (València, 29 de desembre de 1875 - València, 28 de maig de 1927) va ser un historiador valencià.

## Biografia

Va nàixer al si d'una família d'humils artesans. Brillant als estudis i amb l'ajut de beques va aconseguir arribar a cursar Filosofia i Lletres a la Universitat de València, llicenciant-se amb la qualificació d'excel·lent. Posteriorment es va traslladar a Madrid, on es va doctorar. Va ser professor de llatí i història en diversos instituts i col·legis de València.
A la seua ciutat natal va entrar en contacte amb l'historiador Roc Chabàs, de qui sempre es considerà deixeble. El Marquès del Túria el va nomenar Secretari General de l'Exposició Regional i Nacional de València.
Després d'unes primeres publicacions va presentar al primer Congrés d'Història de la Corona d'Aragó l'estudi Ramon Muntaner, cronista dels reis d'Aragó (1910). L'any 1911 va accedir per oposició al cos d'arxivers, bibliotecaris i arqueòlegs, i va ser destinat a Terol. Va passar després a Castelló de la Plana, on es va fer càrrec de la Biblioteca Provincial, i on amb l'ajut de Ramon Huguet i Joan Baptista Carbó va crear el Museu Provincial. També va ser un assidu col·laborador de la Societat Castellonenca de Cultura, publicant diversos treballs al seu Butlletí. Posteriorment ocuparia plaça a l'Arxiu del Regne de València i a l'arxiu de la Delegació d'Hisenda, ambdós a la ciutat de València.
Des de 1919 fins a la seua mort va ocupar la presidència de Lo Rat Penat, des d'on va impulsar la celebració de la festa de les Creus de Maig a la ciutat de València.

## Obres

Llista no exhaustiva
* 1910 – Ramon Muntaner, cronista dels reis d'Aragó
* 1918 – La antigua civilización ibérica en el Reino de Valencia
* 1918 – Goigs valencians. Segles XV al XIX
* 1919 – Historiografia valenciana: estudio de dietarios, libros de memorias, Relaciones, etc. publicat als Annals de l'Institut de València

## Referències

* 1 2 «Francesc Almarche i Vázquez». enciclopèdia.cat (GEC). [Consulta: 23 març 2019].

## Bibliografia

* (castellà) Vicente Gascón Pelegrí. Prohombres valencianos en los últimos cien años, 1878-1978. València. Caixa d'Estalvis de València, 1978. ISBN 84-500-2630-X
# Gegants nous de la Verneda

Els gegants de la Verneda, anomenats Martí i Dolça, representen una parella de moliners, en record de la gran quantitat de molins que hi havia a l'antiga vila de Sant Martí de Provençals.
El novembre del 1995 els veïns de la Verneda estrenaren la parella de gegants que havia de representar el barri en festes i trobades, construïts per Jordi Márquez i batejats amb els noms de Martí i Dolça per votació popular.
Poc temps després, el 1998, l'escultor Xavier Jansana els fa de cap i de nou, més lleugers i amb unes proporcions diferents. Des d'aleshores es conserven les dues parelles de gegants, els nous i els vells.
En Martí i la Dolça celebren la seva trobada dins la Festa Major de la Verneda, per la festivitat de Sant Martí, el segon cap de setmana de novembre. També es deixen veure a les festes de la Mercè i a més actes d'animació i cercaviles de festes majors dels barris veïns, sempre portats per la Colla Gegantera de la Verneda – Sant Martí.

## Referències

* 1 2 3 4 5 6 7 8 «Gegants nous de la Verneda». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).
# Aleixniki

Aleixniki (en rus: Алешники) és un poble de l'óblast de Volgograd, a Rússia, segons el cens del 2010 tenia 852 habitants. Pertany al districte de Jírnovsk.

## Referències

* ↑ Почвенная карта России
* ↑ «Минх, Александр Николаевич. Историко-географический словарь Саратовской губернии / Сост. А. Н. Минх. — Саратов, 1898—1902. — 5 т. — Прил. к Трудам Саратовской ученой архивной комиссии. Т. 1 : Южные уезды: Камышинский и Царицынский. Вып. 3 : Лит. Л — Ф / сост. А. Н. Минх; печ. под наблюд. С. А. Щеглова. — 1901. — С 557—1094 с., 17 л. к. C. 935—937». Arxivat de l'original el 2016-11-08. [Consulta: 28 setembre 2016].
# Thomas Wright

Thomas Wright (18 de setembre de 1763 - 24 de novembre de 1829), fou un músic anglès.
Va ser un reputat organista i compositor. les seves improvisacions a l'orgue foren famoses arreu d'Anglaterra.
Va compondre nombroses obres per a piano, antífones, cançons, peces pera orgue, etc... El seu Concerto for the harpsichord or pianoforte, escrit el 1785, i dedicat a la Senyoreta Dundas, ofereix la particular curiositat d'esser la primera música en que apareix la indicació metronòmica, si bé aquesta indicació es refereix a un aparell mesurador del temps, inventat, segons es diu en el prefaci de l'obra, pel mateix Wright, el qual també ideà un aparell neumàtic que, adaptat al piano, li permete executar obres escrites per a orgue.

## Bibliografia

* Enciclopèdia Espasa, vol. 70, pàg. 463. (ISBN-84-239-4570-7)
* ↑ Classical and Romantic Music - Resultat de Google Llibres
* ↑ Thomas Richmond. The Local Records of Stockton and the Neighbourhood: Or, a Register of Memorable Events, Chronologically Arranged, which Have Occurred in and Near Stockton Ward and the North-eastern Parts of Cleveland. W. Robinson, 1868, p. 156–.
# Paracuellos de Jiloca

Paracuellos de Jiloca és un municipi d'Aragó situat a la província de Saragossa i enquadrat a la comarca de la Comunitat de Calataiud, al costat del riu Jiloca; i que compta amb un balneari.
# Partit Comunista de Grècia (Interior)

Partit Comunista de Grècia (Interior) (grec Κομμουνιστικό Κόμμα Ελλάδας Εσωτερικού) fou un partit polític grec comunista sorgit com a escissió del Partit Comunista de Grècia el 1968 a causa del sotmetiment a la supervisió ideològica del Partit Comunista de la Unió Soviètica, i que va establir lligams amb els partits eurocomunistes, principalment el Partit Comunista Italià (PCI). També es mostrà partidari del renovament de l'esquerra i adoptar l'esperit de la Primavera de Praga.
El KKE de l'interior fou força actiu en la lluita clandestina contra la dictadura dels coronels a través del Front Antidictatorial Panhel·lènic (ΠΑΜ) i la seva ala jove, Organització de la Joventut Comunista Grega Rigas Feraios (ΕΚΟΝ Ρήγας Φεραίος). Durant la transició que continuà a la dictadura (Metapolitefsi) es va mantenir electoralment actiu i es va dissoldre després del seu VI Congrés el 1986. Aleshores es va escindir en dos sectors: Renovació Comunista-Esquerra Ecològica i Esquerra Grega.

## Resultats electorals
### Eleccions legislatives

Parlament Hel·lènic :
| Any | Líder | Vots | % | Escons | +/- | Notes |
| 1974 | Babis Dracopoulos | Dins l'Esquerra Unida | Dins l'Esquerra Unida | 2 / 300 | Nou | De 8 escons totals |
| 1977 | Babis Dracopoulos | Dins l'Aliança | Dins l'Aliança | 2 / 300 | = | Dels 2 aconseguits |
| 1981 | Leonidas Kyrkos | 76,404 | 1.35 | 0 / 300 | 2 | |
| 1985 | Leonidas Kyrkos | 117,135 | 1.84 | 1 / 300 | 1 | |

### Eleccions europees

Parlament Europeu :
| Any | Líder | Grup | Vots | % | Escons | +/- |
| 1981 | Leonidas Kyrkos | COM | 300.841 | 5,30 | 1 / 24 | Nou |
| 1984 | Leonidas Kyrkos | COM | 203.813 | 3,42 | 1 / 24 | = |
# Partit Social Imberakuri

El Partit Social Imberakuri (francès Parti Social Imberakuri, PSI, kinyarwanda Ishyaka ry’Imberakuri Riharanira Imibereho Myiza és un partit polític de Ruanda.

## Història

El partit va ser format per Bernard Ntaganda el 14 de desembre de 2008 després d'abandonar el Partit Socialdemòcrata. A causa del que el govern va considerar manifestacions il·legals, els líders del partit inclòs Ntaganda van ser arrestats el 24 de juny de 2010 i alliberats el 9 de juliol de 2010, encara que a Ntaganda li van denegar la llibertat sota fiança i va ser condemnat a quatre anys de presó el 2011. Fou alliberat el 2014.
El partit es va presentar a les Eleccions parlamentàries ruandeses de 2013, però no va aconseguir escó.

## Referències

* ↑ Rwanda: The Social Party-Imberakuri (PS-Imberakuri), including treatment of its members by the authorities (2010-May 2013) Immigration and Refugee Board of Canada

## Enllaços externs

* (anglès) Web oficial
# Panegírics vells

Panegírics vells foren una sèrie de discursos d'alabança que les ciutats o regions, sobretot de les Gàl·lies, enviaven als emperadors per felicitar-lo per esdeveniments favorables, per donar les gràcies per beneficis rebuts, o per sol·licitar la protecció o el favor.
Aquests panegírics eren redactats pel millor retòric de la ciutat o regió i eren llegits generalment a l'emperador per una comissió enviada a la seva residència.
Se'n conserven onze que es van publicar sota el nom de "Duodecim Panegyrici veteres" (el dotzè és el discurs de Plini en honor de Trajà, i no és estrictament un panegíric del mateix grup). Foren escrits per:
Primer i segon: Claudi Mamertí (Claudius Mamertinus) Tercer, quart, sisè i setè: Eumeni (Eumenius) Cinquè: Autor desconegut, felicita a l'emperador Constantí el Gran pel seu enllaç amb Fausta filla de Maximià el 307. Vuitè i novè: Nazari (Nazarius, el vuitè és dubtós) Dècim: Mamertí (Mamertinus, diferent de Claudi Mamertí) onzè: Llatí Pacat Drepani (Latinus Pacatus Drepanius)
# Partícula sense massa

En física de partícules, una partícula sense massa és una partícula elemental la massa invariant de la qual és zero. Es coneixen dues partícules de bosó gauge sense massa: el fotó (portador de l'electromagnetisme) i el gluó (portador de la força forta). Tanmateix, els gluons mai s'observen com a partícules lliures, ja que estan confinats dins dels hadrons. A més, el semimetal de Weyl o fermió de Weyl descobert el 2015 també és sense massa.
Originalment es pensava que els neutrins no tenien massa. Tanmateix, com que els neutrins canvien de sabor mentre viatgen, almenys dos dels tipus de neutrins han de tenir massa. El descobriment d'aquest fenomen, conegut com a oscil·lació de neutrins, va fer que el científic canadenc Arthur B. McDonald i el científic japonès Takaaki Kajita comparteixin el premi Nobel de física 2015.
| Nom | Símbol | Antipartícula | Càrrega (e) | Spin | Interacció mediada |
| fotó | γ | el mateix | 0 | 1 | Electromagnetisme |
| Gluó | g | el mateix | 0 | 1 | Interacció forta |
| fermió de Weyl (**) | | el mateix | 0 | ½ | N/A |
| Gravitó (*) | G | el mateix | 0 | 2 | |

## Referències

* ↑ Valencia, G. AIP Conference Proceedings, 272, 2, 1992, pàg. 1572–1577. arXiv: hep-ph/9209237. Bibcode: 1992AIPC..272.1572V. DOI: 10.1063/1.43410.
* ↑ Debrescu, B. A. Physical Review Letters, 94, 15, 2005, pàg. 151802. arXiv: hep-ph/0411004. Bibcode: 2005PhRvL..94o1802D. DOI: 10.1103/PhysRevLett.94.151802. PMID: 15904133.
* ↑ «After 85-year search, massless particle with promise for next-generation electronics found» (en anglès).
* ↑ «Discovery of a Weyl fermion semimetal and topological Fermi arcs» (en anglès).
* ↑ «Neutrinos Have Mass» (en anglès).
* ↑ Day, Charles Physics Today, 07-10-2015. DOI: 10.1063/PT.5.7208. ISSN: 0031-9228.
# Patinatge en línia

El patinatge en línia és un esport consistent en moure’s sobre patins en línia, tant amb fins esportius com per afició. Té una àmplia gamma de disciplines esportives, va evolucionar a partir del patinatge sobre rodes,

## Tècnica

La tècnica del patinatge en línia és prou similar a la del patinatge sobre gel encara que la fricció més gran resulta en velocitats més baixes.
Les diverses especialitats del patinatge en línia han contribuït al llarg del temps a desenvolupar elements tècnics molt variats, alguns heretats del patinatge sobre gel i el patinatge sobre rodes, altres de completament nous. Tanmateix, és possible d'identificar un bagatge tècnic d’habilitats bàsiques comunes a les diverses disciplines i prou codificat, que hauria de formar part de les habilitats adquirides per tots els patinadors en línia de bon nivell. Entre les organitzacions internacionals que han creat un pla d'estudis de tècniques bàsiques, amb instructors acreditats, cal esmentar el Programa de certificació en línia (ICP), que posa a disposició dels clips de vídeo de demostració de franc.
Les principals tècniques inclouen empentes, corbes, encreuaments cap endavant, diversos modes de frenada i aturada, encreuaments de patinatge i reculada, transicions cap endavant i cap enrere i viceversa, eslàlom cap endavant i cap enrere en dos peus i en un peu, salts, els "tres" externs i interns, i molt més.
Més enllà de les explicacions següents, adquirir les tècniques requereix observació, en la pràctica i amb el vídeo, la capacitat d’entendre els elements essencials dels moviments, un esperit d’emulació, propiocepció i alguna dosi de passió i perseverança.

## Referències

* ↑ «National Museum of Roller Skating: History of Inline Skating», 22-02-2014. Arxivat de l'original el 2014-02-22. [Consulta: 18 setembre 2021].
* ↑ https://inlinecertificationprogram.org
Viccionari
# Partit de la Raó

El Partit de la Raó (en alemany Partei der Vernunft; PDV) és un partit polític d'Alemanya fundat el 30 de maig de 2009 pel periodista Oliver Janich.

## Resultats electorals i escons

En 2011, la PDV va participar en les eleccions locals en la Baixa Saxònia i va rebre un escó en el parlament de Harsefeld, dos escons al parlament de la Samtgemeinde Harsefeld i un altre en el parlament local de Bremervorde.
La seva primera participació en eleccions de l'estat alemany a Rin del Nord-Westfàlia modificació 13 de maig de 2012, però no va obtenir cap escó al Parlament (la Landtag).
Harald Ebert, membre de l'ajuntament d'Erding i exmembre del Partit Democràtic Lliure (FDP), es va unir a la pdv el 2012.

## Referències

* ↑ Partei der Vernunft" gegründet (alemany), Stimme.de, juny de 2011.
* ↑ Partei der Vernunft gegründet Arxivat 2014-05-29 a Wayback Machine. (alemany), 4 de juny de 2009.
* ↑ Wahlergebnis Kommunalwahl Niedersachsen 2011 Fleckenrat Harsefeld Arxivat 2012-08-01 at Archive.is, harsefeld.de, accedit el 12 d'abril de 2012.
* ↑ Wahlergebnis Kommunalwahl Niedersachsen 2011 Fleckenrat Harsefeld Arxivat 2012-08-01 at Archive.is, harsefeld.de, accedit el 12 d'abril de 2012.
* ↑ Wahlergebnis Kommunalwahl Niedersachsen 2011 Stadtrat Bremervörde und Ortsräte in den einzelnen Ortsteilen, bremervoerde.de, accedit el 18 d'abril de 2012.
* ↑ Parteien mit Landesliste im Überblick (3)(alemany), WDR, accedit el 19 d'abril de 2012.
* ↑ Preliminary results of the 2012 North Rhine-Westphalia state election; accedit el 13 de maig de 2012.
* ↑ Harald Ebert, FDP Kreisverband Erding, accedit el 24 de juny de 2012.
* ↑ Das große Stühlerücken im Erdinger Stadtrat (alemany), Merkur online, 30 de setembre de 2011.
* ↑ Stadtrat Arxivat 2012-03-29 a Wayback Machine., Stadt Erding, accedit el 24 de juny de 2012.
* ↑ Landesvorstand Bayern (alemany), pdv, accedit el 24 de juny de 2012.

## Enllaços externs

* Pàgina oficial (alemany)
* Programa Arxivat 2012-06-29 a Wayback Machine. (alemany)
* «Bibliografia relacionada amb Partit de la Raó» (en alemany). Al catàleg de la Biblioteca Nacional d'Alemanya.
# Pericoma claviatum

Pericoma claviatum és una espècie d'insecte dípter pertanyent a la família dels psicòdids que es troba a Nova Zelanda.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)